หน่วยงานภาครัฐ ภาคเอกชน รวมถึงประชาชน ร่วมลงนามถวายพระพร  สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ณ อาคารภูมิสิริมังคลานุสรณ์ โรงพยาบาลจุฬาลงกรณ์ สภากาชาดไทย
บรรยากาศการลงนามถวายพระพร สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ณ โรงพยาบาลจุฬาลงกรณ์ สภากาชาดไทย ช่วงเช้าวันนี้ มีคณะบุคคลสำคัญ หน่วยภาครัฐภาคเอกชน และประชาชนทั่วไป นำแจกันดอกไม้ ทูลเกล้าทูลกระหม่อมถวาย พร้อมลงนามถวายพระพร อย่างต่อเนื่อง ซึ่งประชาชนที่มาร่วมลงนามถวายพระพร ต่างอธิษฐานขอพรให้พระองค์ท่านกลับมาแข็งแรงโดยไว โดยนางจำเนียนปันกุย หนึ่งในประชาชนที่มาร่วมลงนามถวายพระพร กล่าวว่า ด้วยความสำนึกในพระมหากรุณาธิคุณของสถาบันพระมหากษัตริย์ เมื่อทราบข่าวว่ามีการเปิดให้ลงนามถวายพระพรฯ จึงตัดสินใจเดินทางจากจังหวัดตาก ด้วยความตั้งใจที่จะร่วมเป็นส่วนหนึ่งในการอวยพรให้สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา ทรงกลับมาแข็งแรงโดยไวสำหรับผู้ที่ประสงค์เดินทางมาร่วม ลงนามถวายพระพร สมเด็จพระเจ้าลูกเธอ เจ้าฟ้าพัชรกิติยาภา นเรนทิราเทพยวดี กรมหลวงราชสาริณีสิริพัชร มหาวัชรราชธิดา  สภากาชาดไทย ได้เปิดให้ร่วมลงนามได้ที่บริเวณ ชั้น 1 อาคารภูมิสิริ มังคลานุสรณ์ โรงพยาบาลจุฬาลงกรณ์ สภากาชาดไทย ระหว่างเวลา 08.00 - 16.00 น. ไม่เว้นวันหยุดราชการ